Ademais das xira, Sire Records e Beggars Banquet Records no Reino Unido lanzaron catro sinxelos para axudar a promover o álbum na esperanza de recibir máis emisións de radio. O primeiro sinxelo de "Animal Boy" foi "My Brain Is Hanging Upside Down (Bonzo Goes to Bitburg)", publicado por Beggars Banquet en xuño de 1985. "Go Home Anne" foi o lado B, producido por Ed Stasium e mesturado por Lemmy Kilmister, vocalista de Motörhead. Houbo múltiples explicacións sobre por que o sinxelo non foi lanzado nos Estados Unidos: o xestor de produtos de Sire Records explicou que era unha decisión "financeira e política", mentres que a compañía matriz, Warner Bros. Records, afirmou que "Simplemente non foi considerado un disco suficientemente bo". A portada do sinxelo mostraba o presidente Reagan dando un discurso no campo de concentración de Bergen-Belsen antes de ir a Bitburg, pero a imaxe foi eliminada de edicións posteriores. O xornal británico "Melody Maker" afirmou que foi eliminado porque a banda recibiu presión de "Moral Majority, the Patriotic League of the Alamo
, e as SS. "